O‘zbekistonning ikkinchi raketka ustasi bo‘lmish Farrux Do‘stov Turkiyada o‘tayotgan, sovrin mablag‘i 42,4 ming yevro bo‘lgan “Chellenjyer” musobaqasining birinchi finalchisi bo‘ldi. Do‘stov yarim finalda rossiyalik raketka ustasi Konstantin Kravchuk bilan 1 soatu 23 daqiqa o‘yin olib borib, raqibini 7:6 (4), 6:2 hisobida mag‘lubiyatga uchratdi. Finaldagi uning raqibi Denis Molchanov (Ukraina) va Saket Mineni (Hindiston) o‘rtasida bo‘lib o‘tadigan uchrashuv g‘olibidan so‘ng ma’lum bo‘ladi.